الله يعطيك العافيه اخوي..
يعني هم مبسوطين بــــالثلاث مليارات هذي!!..
لو فيه اهتمام وشي جديد اعتقد انه المبلغ راح يصير مضاعف على اقل تقدير..
سنه ورا سنــه والطائف كما هولاتطوير ولا غيره..
مجرد شعار يتردد على مسامعنــا الطائف عروس المصائــف نتمنى نشوف الطائف بحله جديدة في القريب العاجل..
الشي الوحيـد للأسف الي شفته في الطائف وماشفته بأي مكان ثاني مسطحات خضراء مزروعه عند الكباري.. والاهتمام بالحدائــق العامــه مهمل..
بالله عليكم ضاقت الأرض يوم انهم يزرعون المساحات الخاصه بالكباري عشان الناس تقعد فيــها..
شي مضحك فعلاً..
بالمناسبـــــه اضحكتني مقولة احد الامريكان عند زيارته للطائف قبل اسبوع وكانت هي الزياره الاولى للمملكة حينما أجاب لسؤالنا له عن الطائف وكيف يراها بـــأنه لم يرا سوى اكياس البلاستيك متطايره بالهواء وكان باعتقاده بأن الطائف يقام فيها كرنفال خاص بالبلاستيك الطائر بالهواء..
ضحكت كثير وقتــــها وأدركت بأنه كلامه صحيح طول منت ماشي ماتشوف الا اكياس البلاستيك معلقه بالاشجار وأعمدة الانارة..
وينك يابلدية الطائـــف الناس تصيح من سوء النظافه والاهتمام بالشوارع..
عمال النظافه عند الاشارت يمارسون مهنة الشحاذه على مرأى من الجميــــع..